


ZAPISNIK

sa 7. sjednice Općinskog vijeća Općine Žakanje
održane 14.04.2022. godine s početkom u 18,00 sati
u vijećnici Općine Žakanje

NAZOČNI: Irena Hribljan, Damir Babić, Dalibor Rahija, Mirjana Bregar, Hrvoje Jurić, Valentina Jaklević, Zlatko Moravac

NISU NAZOČNI: Dinko Ivičić, Nikolina Boldin (opravdali izostanak)

OSTALI NAZOČNI: načelnik Danijel Jurkaš, pročelnica Jedinstvenog upravnog odjela Anita Srbelj-Dehlić

Predsjednik Općinskog vijeća Općine Žakanje, g. Dinko Ivičić bio je spriječen prisustvovati sjednici pa je zamjenica predsjednik Irena Hribljan preuzela vođenje sjednice, pozdravila je sve nazočne i otvorila 7. sjednicu Općinskog vijeća Općine Žakanje.

Za 7. sjednicu Općinsko vijeća, dostavljeni su materijali i sljedeći

                                                                      DNEVNI RED

- Aktualni sat
1.	Usvajanje zapisnika sa 6. sjednice Općinskog vijeća Općine Žakanje
2.	Prijedlog I. izmjena i dopuna Proračuna Općine Žakanje za 2022. godinu
3.	Plan mreže dječjih vrtića na području Općine Žakanje
4.	Prijedlog Odluke o davanju prethodne suglasnosti na I. izmjene i dopune Pravilnika o unutarnjem ustrojstvu i načinu rada Dječjeg vrtića Pčelica
5.	Prijedlog Odluke o osnivanju Zajedničke službe komunalnog/ poljoprivrednog redarstva
6.	Prijedlog Odluke o davanju suglasnosti za prijenos prava i obveza iz Ugovora o zakupu poljoprivrednog zemljišta u vlasništvu države
7.	Prijedlog Odluke o raspisivanju izbora za članove vijeća Mjesnih odbora na području općine Žakanje
8.	Prijedlog Odluke o imenovanju  članova Izbornog povjerenstva za provedbu izbora za članove vijeća Mjesnih odbora
9.	Prijedlog Odluke o visini naknade članovima Izbornog povjerenstva i članovima Biračkih odbora za provedbu izbora za članove vijeća Mjesnih odbora na području općine Žakanje
[bookmark: _Hlk101787537]10.	Prijedlog Odluke o imenovanju članova Etičkog odbora i Vijeća časti
11.	Prijedlog Odluke o proglašenju komunalne infrastrukture javnim dobrom u općoj uporabi (kupalište Mala Paka- k.č.br. 2938, k.o. Sračak)
12.	Prijedlog Odluke o proglašenju komunalne infrastrukture javnim dobrom u općoj uporabi (kupalište Mišinci- k.č.br. 670 k.o. Jurovo)
13.	Prijedlog Odluke o davanju suglasnosti za provedbu postupka prodaje zemljišta u vlasništvu Općine Žakanje u k.o. Pravutina, dio k.č.br. 2495 i dio k.č.br.  2055/1
14.	Prijedlog Odluke o dodjeli javnog priznanja Općine Žakanje za 2021. godinu
15.	Razno

i dopunu dnevnog reda

15. Prijedlog Odluke o izmjenama i dopunama Odluke o osnivanju Dječjeg vrtića

Točka 15. razno se pomiče te će biti točka 16.

Dnevni red usvojen je JEDNOGLASNO sa 7 glasova ZA.


· Aktualni sat

Vijećnica Mirjana Bregar zahvalila je na brzom postupanju glede regulacije semafora u Žakanju na državnoj cesti DC-6.

Vijećnik Zlatko Moravac pitao je da li je u planu rekonstrukcija puta od Velike Pake kroz poligon do Pobijenke.

Načelnik Danijel Jurkaš odgovorio je da se putovi uređuju u skladu s prioritetima, ali i da je trenutno u fazi raspisivanje natječaja za izbor izvođača za radove strojem i prijevoz. Kada se natječaj završi i izabere izvođač, pristupit će se pojačanim aktivnostima na uređenju komunalne infrastrukture.

Vijećnica Valentina Jaklević pitala je kada će se popravljat bankine uz ceste, konkretno bankine uz lokalnu cestu kroz Zaluku Lipničku. Bankine su u jako lošem stanju i predstavljaju opasnost u prometu.

Načelnik Danijel Jurkaš odgovorio je kako je u stalnom kontaktu sa Županijskom upravom za ceste te da su mu obećali nastavak započetih investicija na našem području, kao i sanaciju bankina.

Vijećnik Hrvoje Jurić pitao je da li imamo kakve informacije o nastavku radova na rekonstrukciji dalekovoda za distribuciju električne energije.

Načelnik Danijel Jurkaš odgovorio je da je u kontaktu s HEP-om ali da ne zna točno kada će se radovi nastaviti.

Vijećnik Hrvoje Jurić pitao je da li su poduzete aktivnosti oko postavljanja znakova upozorenja „divljač na cesti“.

Načelnik Danijel Jurkaš odgovorio mu je da neka napiše službeni dopis ispred Lovačkog društva te predloži  lokacije gdje bi znakove trebalo postaviti.

Vijećnik Zlatko Moravac obavijestio je o namjeri obnove kapelice u Velikoj Paki te je pitao da li je moguća financijska potpora Općine.

Načelnik Danijel Jurkaš odgovorio je moguće da Općina financijski pomogne u realizaciji projekta, ali da dostave opis planiranih radova i troškovnik kako bi se sredstva mogla osigurati.

Ad1.)
Zapisnik sa 6. sjednice Općinskog vijeća Općine Žakanje usvojen je JEDOGLASNO  sa 7 glasova ZA.

Ad2.)
Pročelnica Anita Srbelj-Dehlić objasnila je potrebu i razloge zbog kojih se pristupilo I. izmjenama i dopunama Proračuna za 2022. godinu te je detaljno objasnila pojedine izmjene.

Nakon kraće rasprave pristupilo se glasanju te su I. izmjene i dopune Proračuna Općine Žakanje za 2022. godinu usvojene jednoglasno sa 7 glasova ZA.

Ad3.)
Pročelnica Anita Srbelj-Dehlić objasnila razloge donošenja Plana mreže dječjih vrtića na području Općine Žakanje. Kako je Općina Žakanje osnovala Dječji vrtić koje je ujedno i dugoročno rješenje predškolskog odgoja i obrazovanja, tako se predlaže usvajanje prijedloga Plana mreža dječjih vrtića.

Nakon kraće rasprave pristupilo se glasanju te je Plan mreža dječjih vrtića na području Općine Žakanje usvojen jednoglasno sa 7 glasova ZA.

Ad4.)
Pročelnica Anita Srbelj-Dehlić tumačila je prijedlog Odluke o davanju prethodne suglasnosti na I. izmjene i dopune Pravilnika o unutarnjem ustrojstvu i načinu rada Dječjeg vrtića Pčelica. Obrazložila je da se izmjenama Pravilnika u dijelu predviđenih sati rada za radno mjesto ravnatelja i kuhara pristupilo zbog povećanja brojke djece u dječjem vrtiću te zbog povećanja samog opsega poslova. 

Nakon kraće rasprave pristupilo se glasanju te je Odluka o davanju prethodne suglasnosti na I. izmjene i dopune Pravilnika o unutarnjem ustrojstvu i načinu rada Dječjeg vrtića Pčelica usvojena jednoglasno sa 7 glasova ZA.

Ad5.)
Pročelnica Anita Srbelj-Dehlić izvještavala je po ovoj točci dnevnog reda te je objasnila da je Općina Ribnik iskazala potrebu i interes za zajedničkim organiziranjem komunalnog/poljoprivrednog redarstva, a Općina Kamanje iskazala je interes za nastavak dosadašnje suradnje.

Nakon kraće rasprave pristupilo se glasanju te je Odluka o osnivanju Zajedničke službe komunalnog/ poljoprivrednog redarstva usvojena jednoglasno sa 7 glasova ZA.

Ad6.)
Pročelnica Anita Srbelj-Dehlić izvijestila je prisutne o zahtjevu zakupca poljoprivrednog zemljišta u vlasništvu države o podnijetom zahtjevu za prijenos obveza po Ugovoru o zakupu. Zahtjev je u skladu sa Zakonom o poljoprivrednom zemljištu te se predlaže donošenje Odluke.

Nakon kraće rasprave pristupilo se glasanju te je Odluka o davanju suglasnosti za prijenos prava i obveza iz Ugovora o zakupu poljoprivrednog zemljišta u vlasništvu države usvojena jednoglasno sa 7 glasova ZA.

Ad7.)
Pročelnica Anita Srbelj-Dehlić objasnila je prisutnima da se ističe mandat dosadašnjim članovima vijeća Mjesnih odbora te da je potrebno provesti nove izbore. Predloženo je da se izbori održe 29.05.2022. godine.

Nakon kraće rasprave pristupilo se glasanju te je Odluka o raspisivanju izbora za članove vijeća Mjesnih odbora na području općine Žakanje usvojena jednoglasno sa 7 glasova ZA.

Ad8.)
Pročelnica Anita Srbelj-Dehlić objasnila je da za potrebe provedbe izbora za članove vijeća Mjesnih odbora treba imenovati članove izbornog povjerenstva. 

Predloženo je da se za predsjednicu izbornog povjerenstva imenuje Anita Srbelj-Dehlić, te Mirjana Bukovac i Evica Kuzman za članove.

Nakon kraće rasprave pristupilo se glasanju te je Odluka o imenovanju  članova Izbornog povjerenstva za provedbu izbora za članove vijeća Mjesnih odbora usvojena jednoglasno sa 7 glasova ZA.

Ad9.)
Pročelnica Anita Srbelj-Dehlić objasnila je prisutnima da se predlaže visina naknade članovima izbornog povjerenstva u iznosu od 300,00 kuna, a članovima biračkih odbora u iznosu od 150,00 kuna.

Nakon kraće rasprave pristupilo se glasanju te je Odluka o visini naknade članovima Izbornog povjerenstva i članovima Biračkih odbora za provedbu izbora za članove vijeća Mjesnih odbora na području općine Žakanje usvojena jednoglasno sa 7 glasova ZA.

Ad10.)
Pročelnica Anita Srbelj-Dehlić objasnila je prisutnima da se za predsjednicu etičkog odbora predlaže Mirjana Bukovac, a za članove Irena Hribljan i Valentina Jaklević. Za predsjednicu Vijeća časti predlaže se Valentina Gorše, a za članove Marija Martinac i Davorka Rahija.

Nakon kraće rasprave pristupilo se glasanju te je Odluka o imenovanju članova Etičkog odbora i Vijeća časti usvojena jednoglasno sa 7 glasova ZA.
Ad11.)
Načelnik Danijel Jurkaš obrazložio je prisutnima da je u svrhu rješavanja imovinsko-pravnih odnosa za  kupalište u Maloj Paki, potrebno izraditi geodetski elaborat i za predmetno zemljište donijeti odluku kojom se komunalna infrastruktura proglašava javnim dobrom u općoj uporabi.

[bookmark: _Hlk101787835]Nakon kraće rasprave pristupilo se glasanju te je  Odluka o proglašenju komunalne infrastrukture javnim dobrom u općoj uporabi (kupalište Mala Paka- k.č.br. 2938, k.o. Sračak) usvojena jednoglasno sa 7 glasova ZA.

Ad12.)
Načelnik Danijel Jurkaš obrazložio je prisutnima da je u svrhu rješavanja imovinsko-pravnih odnosa za  kupalište u Mišincima, potrebno izraditi geodetski elaborat i za predmetno zemljište donijeti odluku kojom se komunalna infrastruktura proglašava javnim dobrom u općoj uporabi.

Nakon kraće rasprave pristupilo se glasanju te je  Odluka o proglašenju komunalne infrastrukture javnim dobrom u općoj uporabi (kupalište Mišinci- k.č.br. 670 k.o. Jurovo) usvojena jednoglasno sa 7 glasova ZA.

Ad13.)
Načelnik Danijel Jurkaš objasnio je prisutnima da je gospođa Marija Požgaj u svrhu rješavanja imovinsko-pravnih odnosa dostavila zahtjev za kupnju zemljišta u Pravutini na kojem se nalazi kuća i gospodarski objekt.

Nakon kraće rasprave pristupilo se glasanju te je Odluka o davanju suglasnosti za provedbu postupka prodaje zemljišta u vlasništvu Općine Žakanje u k.o. Pravutina, dio k.č.br. 2495 i dio k.č.br.  2055/1 usvojena jednoglasno sa 7 glasova ZA.

Ad14.)
Na temelju Javnog poziva za predlaganje kandidata za dodjelu priznanja Općine Žakanje pristigli su prijedlozi da se nahrade dodijele dr. Željku Maršiću za doprinos u razvoju zdravstva na području Općine Žakanje, župniku vlč. Mariu Škofu Žugecu za doprinos u promicanju duhovnih vrijednosti te gospođi Nadi Gršić za uzorno i časno obavljanje službe.

Nakon kraće rasprave pristupi se glasanju te je Odluka o dodjeli javnog priznanja Općine Žakanje za 2021. godinu usvojena jednoglasno sa 7 glasova ZA.

Ad15.)
Pročelnica Anita Srbelj-Dehlić objasnila je prisutnima da je predan zahtjev Trgovačkom sudu za upis Dječejg vrtića u registar. Zahtjev je odbijen uz objašnjenje da je na području Republike Hrvatske već registrirano 6 dječjih vrtića s imenom „Pčelica“. Iz tog razloga predlaže se naziv dječjeg vrtića : Dječji vrtić Pčelica Žakanje

Nakon kraće rasprave pristupilo se glasanju te je Prijedlog Odluke o izmjenama i dopunama Odluke o osnivanju Dječjeg vrtića usvojena jednoglasno sa 7 glasova ZA.

Ad16.)
Pod ovom točkom nije bilo rasprava.

7. sjednica Općinskog vijeća Općine Žakanje završila je u 20,00 sati.

U privitku ovog Zapisnika nalazi se tonski zapis sa 7. sjednice Općinskog vijeća.

Zapisničar:							Zamjenica predsjednika Općinskog vijeća:

__________________						_______________________                       
Anita Srbelj-Dehlić	 					Irena Hribljan

